另外一個英超嘅經典烏龍波發生喺阿士東維拉嘅守門員安格文身上，當時後防球員美爾寶喺龍門右邊界外大力噉掟返個界外球入去畀安格文，點知安格文伸腳想接波時個波輕輕點一點佢隻腳後繼續彈入龍門，佢失波之後直頭無曬表情，重俾衝入球場嘅對方球迷（伯明翰球迷）拍佢塊面嚟嘲笑，成為當時英超球壇一單笑話。